錢春 (萬曆進士)

钱春（），字若木，號梅谷，直隸武進縣人。明朝政治人物。

生平
万历十九年（1591年）辛卯科應天府鄉試第七十五名舉人，三十二年（1604年）甲辰科进士《萬曆三十二年甲辰科進士履歷便覽》：錢春，梅谷，春秋，辛未二月十一日生。武进县人，辛卯七十五，會八十四，三甲五十四。通政司政，授髙陽知縣，戊申調献县，庚戌考选，壬子授福建道御史，湖廣巡按，丁巳升福建参议，戊午丁憂，庚申除浙江温处道参议，辛酉丁憂，癸亥起太仆寺少卿，甲子升右通政，本年升光禄寺卿，为民。己巳起户部右侍郎，升左侍郎，庚午总督倉尚書。，歷官高陽縣、獻縣知縣。四十年選授福建道監察御史。太仆少卿徐兆魁攻訐李三才，藉機批判顾宪成。錢春上三疏，首发其憸邪。出按湖广，申請給予礼部侍郎郭正域及光禄少卿顾宪成恤典。又請釋放咸宁知县满朝荐。因疏論首輔方从哲被責，四十五年出为福建右参议，四十六年父喪回籍。

天啟初年，起浙江溫處道參議，再次丁憂歸鄉。服闋，天啓三年（1623年）十月起为尚寶司少卿，閏十月升太僕寺少卿，四年五月升右通政，本年遷光祿寺卿。天啟五年（1625年）五月，魏忠贤党门克新劾錢春倚恃東林，「父作子述」，因此削籍归。

崇祯二年（1629年）起为户部右侍郎，轉左侍郎，三年加升尚书，总督仓场，条行厘弊十事，因辛劳生疾，告病归乡。不久起任南京户部尚书。累疏引疾不允。崇禎十一年（1638年），黄道周、刘同升等因谏杨嗣昌夺情，被贬。范景文等疏救，錢春亦署名。次年正月，范景文削籍，錢春未受追究。終於因上疏请改折白粮，忤旨罢归。同年卒。《明史·卷二百三十一·列传第一百十九》：子春，字若木，万历三十二年进士。历知高阳、献二县，征授御史。太仆少卿徐兆魁攻李三才，因痛诋顾宪成。春三疏首发其憸邪。出按湖广，请予礼部侍郎郭正域及光禄少卿顾宪成恤典。楚宗人以讦伪王事，锢高墙者甚众，春为讼冤，寻复请释回故宗家属，语甚切至。咸宁知县满朝荐久系，奏请释之，因请并释王邦才、卞孔时。又再疏劾守备中官杜茂，且备陈采榷之害，言：“臣不忍皇上听小人之谋，名出汉桓、唐德下，为我明基祸之主。”帝以湖广地为福王庄田。春三疏力争，帝降旨切责。叶向高致政去，方从哲为首辅。春抗疏言：“今天下人材则朝虚野实，货财则野虚朝实。从哲不能救正，而第于福王则无事不曲从。臣尝叹皇上有为尧、舜之资，而辅佐无人。仅得王家屏、沈鲤，又俱不信用。其余大抵庸恶陋劣，奸回媢嫉之徒，不意至从哲而风益下。臣闻从哲每向人言，辄云内相之意，是甘为万安、焦芳，曾赵志皋，沈一贯之不若也。”从哲疏辨乞去。帝慰留，而责春妄言渎奏，出为福建右参议。寻丁父艰。天启初，起故官。召为尚宝少卿，历迁光禄卿。五年，魏忠贤党门克新劾春倚恃东林，父作子述，削籍归。崇祯九年，召拜通政使。迁户部右侍郎，历尚书。总督仓场，条行厘弊十事。以劳瘁予告。未几，起南京户部尚书。疏请皇太子出阁，从之。累疏引疾，不允。九年，条上战守之策，并论贼三可击状。帝如议敕行。十一年，黄道周、刘同升等谏杨嗣昌夺情，被贬谪。范景文等疏救，春名与焉。明年正月，削景文籍，置春不问。春为御史，甚有声。及居大僚，循职无咎。会上疏请改折白粮，忤旨，罢归。是年卒。

 家族 
曾祖錢稔。祖父錢繪，封知縣。父钱一本，癸未進士，官監察御史、为民。恩詔闲住。

參考文獻

|-

C
C
Category:武進人
Category:明朝高陽縣知縣
Category:明朝獻縣知縣
Category:明朝監察御史
Category:明朝福建布政使司參議
Category:明朝浙江布政使司參議
Category:明朝尚寶司少卿
Category:明朝太僕寺少卿
Category:明朝右通政
Category:明朝光祿寺卿
Category:明朝户部右侍郎
Category:明朝户部尚書
Category:南京戶部尚書